18. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 123  της 4/11 Φεβρ. 1977 (ΦΕΚ Α΄ 39) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Θεολογικήν Σχολήν του Πανεπιστημίου Θεσσαλονίκης προς απόκτησιν και ετέρου πτυχίου. Έχοντες υπ’ όψει: 1.Τας διατάξεις της παρ. 3 του άρθρ. 1 του Νόμ. 379/1976 «περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων» (ΦΕΚ 176-Α΄). 2.Γνώμην της Θεολογικής Σχολής του Πανεπιστημίου Θεσσαλονίκης (συνεδρία 783/27.11.1976) και 3.Την υπ’ αριθ. 54/1977 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, αποφασίζομεν: Άρθρ.1.-Πτυχιούχοι ανωτάτων εκπαιδευτικών ιδρυμάτων, ως και σχολών και τμημάτων αυτών, ή ισοτίμων της αλλοδαπής, δύνανται να καταταγούν και εγγραφούν εις τα Τμήματα της Θεολογικής Σχολής του Πανεπιστημίου Θεσσαλονίκης προς απόκτησιν και ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν άρθρ. 1 παρ. 2 του Νόμ. 379/1976 και εντός των υπό της αυτής διατάξεως προβλεπομένων ορίων, επιφυλασσομένης της εφαρμογής του άρθρ. 3 του αυτού Νόμου. Άρθρ.2.-1.Αι αιτήσεις κατατάξεως και εγγραφής, μετά πιστοποιητικού της οικείας Σχολής ότι ο αιτών τυγχάνει πτυχιούχος εις το οποίον δέον να αναγράφεται και ο βαθμός του πτυχίου υποβάλλονται εις την Θεολογικήν Σχολήν του Πανεπιστημίου Θεσσαλονίκης υπό των ενδιαφερομένων μέχρι της 30 Οκτωβρίου εκάστου έτους. Εξαιρετικώς δια το έτος 1976 αι αιτήσεις μετά του ως άνω δικαιολογητικού, υποβάλλονται εντός 15 ημερών από της δημοσιεύσεως σχετικής ανακοινώσεως της Σχολής. 2.Προκειμένου περί αιτήσεων κατατάξεως πτυχιούχων ανωτάτων εκπαιδευτικών ιδρυμάτων της αλλοδαπής, ομού μετά του ως άνω δικαιολογητικού συνυποβάλλεται και βεβαίωσις αντιστοίχου Σχολής ανωτάτου εκπαιδευτικού ιδρύματος της ημεδαπής περί της ισοτιμίας του τίτλου. Άρθρ.3.-«1.Πτυχιούχοι Ανωτάτων Εκπαιδευτικών Ιδρυμάτων εγγράφονται εις το Αον έτος σπουδών κατόπιν επιτυχούς προφορικής εξετάσεως εις το μάθημα «Στοιχεία Χριστιανικής Ηθικής» ενώπιον Καθηγητών της Σχολής οριζομένων υπ’ αυτής. Δια την εκλογήν των ως άνω πτυχιούχων λαμβάνεται υπ’ όψιν ο μέσος όρος της προφορικής εξετάσεως και του βαθμού του πτυχίου». Η παρ. 1 ετροποποιήθη ως άνω δια του Π.Δ. 997 της 20 Οκτ./2 Νοεμ. 1977 (ΦΕΚ Α΄ 338). 2.Εις το Β΄ έτος σπουδών εγγράφονται οι πτυχιούχοι των Φιλοσοφικών Σχολών των Ανωτάτων Εκπαιδευτικών Ιδρυμάτων (της ημεδαπής ή ισοτίμων της αλλοδαπής) απαλλασσόμενοι των μαθημάτων απάντων των ετών της Σχολής. τα οποία εδιδάχθησαν και εξητάσθησαν επιτυχώς εις την Σχολήν εξ ης προέρχονται. Η επιλογή προς εγγραφήν των ανωτέρω πτυχιούχων γίνεται βάσει του μέσου όρου του τελικού βαθμού του πτυχίου των. 3.Εις το Γ΄ έτος σπουδών εγγράφονται οι ανωτέρω εν παρ. 2 μνημονευόμενοι κατόπιν κατατακτηρίων εξετάσεων εις τα θεολογικά μαθήματα του Α΄ και Β΄ έτους σπουδών του αντιστοίχου Τμήματος, δι’ ο αιτούνται την εγγραφήν. Η σειρά επιτυχίας καθορίζεται επί τη βάσει του μέσου όρου της βαθμολογίας ης έτυχον κατά τας εν λόγω εξετάσεις. 4.Εις πάσαν περίπτωσιν ισοβαθμίας κατά την εφαρμογήν των διατάξεων των προηγουμένων παραγράφων ενεργείται υπό της Σχολής κλήρωσις. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. Βλ. και Π.Δ. 434/1977 περί ιδρύσεως Ποιμαντικού Τμήματα εις την Θεολογικήν Σχολήν Πανεπιστημίου Θεσσαλονίκης (τόμ. 31 σελ. 194,01). (Αντί για τη σελ. 465(δ) Σελ.465(ε) Τεύχος Θ21-Σελ.141 Θεολογική Σχολή Πανεπιστημίου Θεσ/νίκης 31.Ε.β.18

[Source: greek_legal_code_raptarchis | Tokens: 3254]